สวิงไม้กอล์ฟ จับไม้กอล์ฟ ท่ายืนจรดลูกที่ถูกต้อง แก้ไขปัญหาที่พบบ่อยๆ
แบ็คสวิงคือการที่คุณยกไม้จากตำแหน่งจรดลูกกอล์ฟขึ้นมาบริเวณเหนือศีรษะ พยายามหมุนตัวในขณะแบ็คสวิงและถ่ายน้ำหนักจากเท้าที่อยู่หน้ามายังเท้าที่อยู่หลัง ใส่ใจการทำแบ็คสวิงทั้ง 3 ช่วง ดังนี้:  ช่วงที่หนึ่ง: เคลื่อนมือออกมาในแนวตรง โดยให้มือผ่านหน้าขาที่อยู่ด้านหลัง พยายามรักษาให้แขนข้างซ้ายเหยียดตรง จากนั้น เมื่อหัวไม้กอล์ฟเริ่มกระดกขึ้นมาระหว่างแขนซ้ายและก้านไม้กอล์ฟ ไม้กอล์ฟจะอยู่ในตำแหน่งเกือบขนานกับพื้น ช่วงที่สอง: หักข้อมือเล็กน้อยในขณะที่แขนของคุณอยู่ในตำแหน่งขนานกับพื้น ไม้กอล์ฟจะทำมุมตั้งฉากกับแขนซ้าย (สำหรับนักกอล์ฟที่ถนัดขวา) ปลายด้ามไม้กอล์ฟจะชี้ไปที่หลังลูกกอล์ฟเล็กน้อย ช่วงที่สาม: หมุนตัวไปข้างหลังอีกให้สุด ให้ไม้กอล์ฟเคลื่อนไปอยู่หลังมือทั้งสองข้างเล็กน้อย เมื่อถึงจุดสูงสุดของแบ็คสวิง แขนข้างหน้าของคุณควรจะงอเล็กน้อยในช่วงท้ายของแบ็คสวิง ตอนเหวี่ยงไม้ลงมาปะทะลูกกอล์ฟ คุณควรรู้สึกเหมือนกำลังลากหรือดึงหัวไม้ลงมา หัวไม้จะเคลื่อนที่ตามหลังทุกอย่าง รักษามุม 90 องศาระหว่างท่อนแขนซ้ายและก้านไม้กอล์ฟให้นานที่สุด จากนั้นให้สะบัดหัวไม้ผ่านจุดปะทะลูกกอล์ฟไปอย่างรวดเร็ว วิธีนี้จะช่วยเพิ่มความเร็วของหัวไม้กอล์ฟ ในขณะที่ลำตัวจะเคลื่อนไหวอย่างช้าๆ และมั่นคง   ก่อนที่หัวไม้จะกระทบลูกกอล์ฟ ให้เหยียดแขนด้านหน้าให้ตรง เหมือนกับตอนที่คุณยืนจรดลูกก่อนตี ในระหว่างที่เหวี่ยงไม้กอล์ฟมาที่ลูก ให้ถ่ายน้ำหนักจากเท้าด้านหลังไปยังเท้าด้านหน้า ปล่อยให้หัวเข่าเคลื่อนที่ไปทางเป้าหมาย พยายามงอเข่าของขาที่อยู่ข้างหน้าเอาไว้ โดยเฉพาะอย่างยิ่ง เมื่อสวิงด้วยหัวไม้หนึ่ง เพราะจะช่วยให้ขาที่อยู่ด้านหน้ารับน้ำหนักได้ดี วิธีนี้จะทำให้มือของคุณอยู่หน้าลูกในขณะตีลูกกอล์ฟ ซึ่งจะช่วยให้หัวไม้ตีโดนลูกกอล์ฟก่อนที่จะเคลื่อนที่ผ่านพื้นไป อย่าลืมหมุนสะโพกเพื่อช่วยเพิ่มกำลังในการตี อย่าอาศัยแต่แรงจากมือเพียงอย่างเดียว มันไม่สำคัญว่าคุณจะยกไม้ขึ้นไปข้างหลังมากแค่ไหน แต่ถ้าคุณสวิงไม้ไปได้อย่างถูกต้อง คุณจะจบวงสวิงได้อย่างสมบูรณ์แบบ หัวเข็มขัดของคุณจะหันเข้าสู่เป้าหมาย ไม้กอล์ฟจะถูกเหวี่ยงขึ้นจนสุดมาอยู่ที่บริเวณหลังของคุณ และคุณจะยืนอย่างสมดุลบนเท้าที่อยู่ด้านหน้า โดยที่ปลายของเท้าด้านหลังจะยันพื้นเอาไว้ คุณควรจะยืนนิ่งอยู่ในท่าจบวงสวิงนี้ได้อย่างสบายๆ ในขณะที่คุณมองลูกกอล์ฟลอยออกไปข้างหน้า  มองที่ลูกกอล์ฟตลอดเวลา ทั้งในระหว่างยกไม้ขึ้น เหวี่ยงไม้ลง และเมื่อตีผ่านลูกออกไป อย่ารีบยกศีรษะขึ้นเพื่อดูว่าลูกกอล์ฟไปทางไหน เพราะมันจะทำให้คุณตีลูกกอล์ฟได้ไม่ดี มองที่ลูกกอล์ฟไว้จนกระทั่งคุณจบวงสวิง เช่นเดียวกับที่คุณไม่ควรจับไม้กอล์ฟด้วยการบีบด้ามไม้กอล์ฟจนแน่น คุณก็ไม่ควรพยายามตีลูกแบบสุดแรงเช่นกัน ปัจจัยสำคัญในการตีกอล์ฟได้ไกลและแม่นยำคือ รูปแบบการเคลื่อนไหวที่ดีเป็นจังหวะ และรูปแบบการเคลื่อนไหวมักจะผิดพลาดถ้าคุณพยายามตีลูกกอล์ฟแบบสุดแรง การจับไม้กอล์ฟอย่างผ่อนคลายจะทำให้หัวไม้กอล์ฟพลิกกลับได้อย่างเป็นธรรมชาติ ทำให้ตีลูกกอล์ฟได้อย่างแม่นยำ และมักได้ระยะไกล เราเรียกว่าการปิดหน้าไม้ในช่วงการตีปะทะลูกกอล์ฟ ในการเล่นกอล์ฟ ยิ่งคุณพยายามมากเท่าไหร่ ผลลัพธ์ก็มักจะออกมาไม่ดี เพราะการพยายามมากเกินไปจะทำให้กล้ามเนื้อของคุณเกร็ง และทำให้วงสวิงไม่ไหลลื่น ดังนั้น ให้สวิงไม้กอล์ฟแบบสบายๆ และเป็นธรรมชาติ ที่เรียกว่าการจับไม้แบบเบสบอลก็เพราะว่า วิธีการจับแบบพื้นฐานนี้คล้ายกับวิธีที่นักกีฬาเบสบอลจับไม้เบสบอล หมายเหตุ: สำหรับการจับไม้กอล์ฟทั้งสามแบบที่จะพูดถึง มือซ้าย (สำหรับคนที่ถนัดขวา) จะอยู่ในตำแหน่งเดียวกันเสมอ   วางมือซ้ายใต้ด้ามไม้กอล์ฟ จากนั้นกำนิ้วมือจับด้ามไม้ให้กระชับ ด้ามไม้กอล์ฟจะอยู่ระหว่างฝ่ามือและนิ้วมือพอดี นิ้วโป้งพาดบนสันไม้กอล์ฟและชี้ตรงไปที่หัวไม้กอล์ฟ สอดมือขวาใต้ด้ามไม้กอล์ฟ ให้นิ้วก้อยของมือขวาอยู่ติดกับนิ้วชี้ของมือซ้าย โดยให้มือขวาอยู่ในตำแหน่งเรียงต่อจากมือซ้าย จับด้ามไม้กอล์ฟให้กระชับ โดยให้บริเวณเส้นชีวิตของฝ่ามือขวาทาบลงบนนิ้วโป้งของมือซ้าย นิ้วโป้งของมือขวาควรชี้ไปทางด้านซ้ายของด้ามไม้กอล์ฟ ในขณะที่นิ้วโป้งของมือซ้ายจะชี้ไปทางด้านขวาของด้ามไม้กอล์ฟ แม้ว่าการจับไม้กอล์ฟแบบเบสบอลนั้นจะไม่ผิด แต่นิ้วของคุณจะแยกเป็นอิสระจากกัน ซึ่งอาจขัดขวางไม่ให้มือทั้งสองข้างของคุณทำงานเป็นอันหนึ่งอันเดียวกัน การจับไม้กอล์ฟแบบโอเวอร์แลปจะเชื่อมมือทั้งสองโดยการใช้นิ้วทาบกัน ซึ่งจะช่วยให้มีความมั่นคงมากขึ้น  เริ่มต้นด้วยการจับไม้แบบเบสบอล จากนั้น แทนที่จะปล่อยให้นิ้วก้อยมือขวาและนิ้วชี้ของมือซ้ายเรียงติดกัน ให้ยกนิ้วก้อยมือขวาขึ้น และเลื่อนมือขวาขึ้นมาให้นิ้วก้อยของมือขวาวางทับไปที่ร่องระหว่างนิ้วชี้และนิ้วกลาง หรือบนนิ้วชี้ของมือซ้าย การจับไม้กอล์ฟแบบนี้จะช่วยให้มือทั้งสองข้างทำงานประสานเป็นหนึ่งเดียวได้ดีที่สุดด้วยการไขว้นิ้วเข้าด้วยกันตรงใต้ด้ามไม้กอล์ฟ นักกอล์ฟชั้นนำของโลก เช่น แจ็ค นิคลอส และไทเกอร์ วู้ดส์ ก็จับไม้กอล์ฟด้วยวิธีนี้ เริ่มต้นด้วยการจับไม้แบบเบสบอล จากนั้นเอานิ้วชี้มือซ้ายมาสอดระหว่างนิ้วก้อยและนิ้วนางของมือขวา ขณะเดียวกัน ก็เอานิ้วก้อยมือขวามาสอดอยู่ระหว่างนิ้วชี้และนิ้วกลางของมือซ้าย  นิ้วก้อยมือขวาและนิ้วชี้มือซ้ายของคุณจะเกี่ยวไขว้กันเป็นรูปตัว “ X ” การจับไม้กอล์ฟแต่ละแบบจะมีข้อดีข้อเสียแตกต่างกันไป นอกจากนั้น ยังมีรายละเอียดปลีกย่อยอื่นๆ อีกที่เราไม่ได้กล่าวถึง เช่น การจับแบบสตรอง (คว่ำมือซ้าย) หรือแบบวีค (คว่ำมือขวา) เป็นต้น ทดลองจับไม้กอล์ฟแบบต่างๆ จนกระทั่งคุณสามารถสวิงไม้กอล์ฟได้อย่างลื่นไหล และแก้ไขปัญหาที่คุณมีในการตีลูกกอล์ฟได้  ยกตัวอย่างเช่น การจับไม้กอล์ฟแบบอินเตอร์ล็อคจะเหมาะสำหรับนักกอล์ฟที่มือเล็ก (อย่าง แจ็ค นิคลอส) ในขณะที่การจับไม้กอล์ฟแบบโอเวอร์แลปจะยากสำหรับคนที่มือเล็ก ถ้าคุณมักจะตีลูกกอล์ฟแบบสไลซ์ (ลูกที่ตีจะพุ่งออกไปทางซ้าย จากนั้นจะเลี้ยวไปทางขวาแบบสุดๆ สำหรับคนที่ถนัดขวา) ก็ลองพิจารณาเปลี่ยนการจับไม้กอล์ฟแบบ “วีค” ที่คุณใช้อยู่  ถ้าคุณเป็นคนที่มักตีลูกกอล์ฟแบบฮุค (ลูกที่ตีจะพุ่งออกไปทางขวา จากนั้นจะเลี้ยวไปทางซ้ายแบบสุดๆ สำหรับคนที่ถนัดขวา) ก็ให้พิจารณาเปลี่ยนการจับไม้กอล์ฟแบบ “สตรอง” ถ้าคุณจับไม้แบบนี้อยู่ ยืนจรดลูกโดยให้เท้าด้านหน้าอยู่หน้าลูกกอล์ฟเล็กน้อย วิธีนี้จะทำให้ไม้กอล์ฟวางอยู่ใกล้จุดกึ่งกลางของลำตัว ยืนให้เท้าทั้งสองอยู่ห่างกันกว่าความกว้างของหัวไหล่เล็กน้อย และให้ลูกกอล์ฟอยู่ประมาณกึ่งกลางของเท้าทั้งสองข้าง   ในการสวิงด้วยไม้ยาว เช่น หัวไม้ไฮบริด หรือ ไดรฟเวอร์ ให้จรดไม้กอล์ฟค่อนไปทางเท้าที่อยู่หน้า สำหรับเหล็กสั้น ให้จรดลูกค่อนมาทางกึ่งกลางระหว่างเท้าทั้งสองข้าง ถ้าคุณเป็นคนถนัดขวา เท้าซ้ายของคุณก็จะอยู่ใกล้หลุมมากกว่าลูกกอล์ฟประมาณ 1 ฟุต หรือน้อยกว่า ถ้าคุณถนัดซ้าย เท้าขวาของคุณก็จะอยู่หน้าลูกกอล์ฟไปทางหลุมมากกว่า อย่ายืนใกล้ลูกกอล์ฟมากจนทำให้คุณต้องงอแขนจับไม้กอล์ฟ ในขณะเดียวกัน ก็อย่ายืนห่างลูกกอล์ฟมากไปจนคุณต้องเหยียดแขนออกไปจนสุด  ก้มลำตัวส่วนบนลงเล็กน้อย ดันลำตัวไปข้างหลังสักหน่อย เอียงลำตัวส่วนบนมาทางตรงข้ามเป้าหมายเล็กน้อย แนวการยืนคือทิศทางที่แนวเท้าทั้งสองข้างและแนวไหล่ชี้ไป คุณควรยืนให้แนวเส้นสมมติที่ลากผ่านจากหัวไหล่ข้างหลังไปยังหัวไหล่ข้างหน้า และจากเท้าด้านหลังไปยังเท้าด้านหน้า ชี้ตรงไปที่เป้าหมายที่คุณต้องการตีลูกออกไป วิธีนี้เรียกว่าการยืนให้ขนานกับเป้าหมาย เพื่อตรวจสอบแนวการยืน ให้เข้ายืนจรดลูกกอล์ฟ จากนั้นวางไม้กอล์ฟลงบนพื้นทาบปลายเท้าทั้งสองข้าง ถอยออกมา และดูว่าไม้กอล์ฟที่วางชี้ไปที่ไหน มันควรชี้ไปที่เป้าหมาย หรือหลุมที่คุณต้องการจะตีลูกกอล์ฟไป แทนที่จะยืนแบบแข็งทื่อเหมือนหุ่น คุณควรยืนให้ทะมัดทะแมงด้วยการย่อเข่าลงเล็กน้อย ลองซ้อมสวิงลมโดยยืดเข่าทั้งสองข้างให้ตรง คุณจะพบว่าการสวิงไม้กอล์ฟโดยไม่งอเข่าสักหน่อยเลยนั้น เป็นเรื่องที่ยากและไม่เป็นธรรมชาติเลย  ถ่ายน้ำหนักตัวไปบนบริเวณเนินปลายเท้าเล็กน้อย แม้ว่าวิธีนี้จะยากกว่าการยืนให้น้ำหนักตัวอยู่ที่ส้นเท้า แต่มันจะช่วยให้คุณถ่ายน้ำหนักเวลาที่ตีลูกกอล์ฟได้ดีกว่า กระจายน้ำหนักตัวลงที่เท้าทั้งสองข้างเท่าๆ กัน ลองยกส้นเท้าแต่ละข้างขึ้นจากพื้นเล็กน้อยติดๆ กัน ถ่ายน้ำหนักไปมาระหว่างเท้าด้านหน้าและเท้าด้านหลังเพื่อหาจุดยืนที่สมดุล ถึงแม้คุณจะต้องถ่ายน้ำหนักตัวเวลาที่เหวี่ยงไม้กอล์ฟมาข้างหลังและไปข้างหน้า แต่คุณก็ควรเริ่มต้นด้วยการแบ่งน้ำหนักให้เท่ากันบนเท้าทั้งสองข้าง ถ้าลูกกอล์ฟที่คุณตีลอยออกไปทางซ้ายแล้วเลี้ยวกลับมาทางขวา (สำหรับนักกอล์ฟถนัดขวา) ให้แก้ไขโดยพยายามงอเข่าไว้ตอนยกไม้ขึ้น โดยธรรมชาติ เรามักจะยืดเข่าหลังการแบ็คสวิง แต่ควรพยายามฝืนไว้ พยายามอย่าให้เข่าโยกมาข้างๆ รักษาหัวเข่าให้พับงออยู่ในมุมเดิม และอยู่ข้างใต้ สะโพก ลูกฮุค คือ ลูกที่ตีออกไปทางขวา (สำหรับนักกอล์ฟถนัดขวา) แล้วเลี้ยวกลับมาทางซ้ายอย่างมาก กรณีนี้เกิดจากการที่ลูกกอล์ฟหมุนทวนเข็มนาฬิกา ซึ่งหมายถึงการที่ลูกกอล์ฟถูกตีไปในทิศทางจากขวาไปซ้าย แทนที่จะตีตรงๆ จากข้างหลังไปข้างหน้า   ลองดูการจับไม้กอล์ฟของคุณ ถ้าคุณเป็นคนถนัดขวา แล้วมองเห็นข้อนิ้วบนมือซ้ายมากกว่าสองข้อ ก็ให้จับไม้กอล์ฟให้ “วีค” ลง โดยให้เห็นข้อนิ้วมือเพียงสองข้อเท่านั้น ตรวจสอบดูว่าคุณไม่ได้ยืนเปิดไปทางซ้ายของเป้าหมายมากเกินไป คุณอาจลองปรับท่ายืนให้ปิดมาทางขวาเล็กน้อย แต่ก็ต้องระวังว่าอย่ายืนปิดมากไปเพราะมันจะทำให้ตีฮุคมากยิ่งขึ้นอีก จรดหัวไม้บนพื้นด้านหลังลูกกอล์ฟเพื่อดูให้แน่ใจว่าหัวไม้เล็งตรงไปที่เป้าหมาย บางครั้ง คุณก็ตีโดนพื้นด้านหลังของลูกกอล์ฟ บางครั้ง ก็โดนหัวลูกกอล์ฟ และคุณตีไม่ได้ระยะเท่าที่ควร วิธีแก้ปัญหาเหล่านี้ก็คือ รักษาศีรษะให้นิ่ง และให้สายตามองไปที่ลูกกอล์ฟตลอดเวลาที่ยกไม้ขึ้นแบ็คสวิง  เวลาที่คุณปล่อยให้ศีรษะโยกมาข้างหลังตอนแบ็คสวิง คุณก็กำลังเพิ่มระยะห่างระหว่างฐานลำคอของคุณกับตำแหน่งของลูกกอล์ฟ ซึ่งจะทำให้เหวี่ยงไม้กอล์ฟกลับลงมาที่ลูกอย่างแม่นยำได้ยากขึ้น พยายามมองที่ลูกกอล์ฟเข้าไว้ แล้วคุณจะตีได้ไกลขึ้นและแม่นยำมากขึ้น
เริ่มขึ้นไม้ หรือที่เรียกกันว่าแบ็คสวิง. เหวี่ยงไม้ผ่านไปให้สุดตอนตีลูก. ให้ไม้กอล์ฟเอียงไปทางเป้าหมายในขณะที่หัวไม้ปะทะลูกกอล์ฟ. อย่าลืมส่งไม้กอล์ฟไปให้สุด. อย่าพยายามหวดลูกกอล์ฟแบบสุดแรงเกิด — ตีสบายๆ จะดีที่สุด! ไม่ว่าคุณจะเลือกจับไม้กอล์ฟแบบใด ก็ให้จับอย่างผ่อนคลาย. ลองจับไม้กอล์ฟแบบเบสบอล. ลองจับไม้กอล์ฟแบบโอเวอร์แลป. ลองจับไม้แบบอินเตอร์ล็อค. เลือกการจับไม้กอล์ฟแบบไหนก็ได้ที่คุณรู้สึกถนัดที่สุด. เริ่มต้นโดยการวางเท้าที่อยู่ด้านหน้าให้อยู่หน้าลูกกอล์ฟเล็กน้อย. ยืนห่างจากลูกกอล์ฟ โดยให้กึ่งกลางของหน้าไม้กอล์ฟจรดที่ลูกกอล์ฟ ในขณะที่แขนทั้งสองข้างเหยียดตรงแต่ผ่อนคลาย. ตรวจสอบแนวการยืน. งอเข่าเล็กน้อย. แก้ลูกสไลซ์. แก้ลูกฮุค. แก้ไขวงสวิงที่ตีลูกไม่โดน "กลางหน้าไม้".
https://www.wikihow.com/Swing-a-Golf-Club https://www.wikihow.com/Swing-a-Golf-Club https://www.wikihow.com/Swing-a-Golf-Club https://www.wikihow.com/Swing-a-Golf-Club
Swinging the Club Getting a Grip Mastering the Stance Correcting Common Problems